Water in the canals will not reach even after the Rabi sowing time ends | रबी की बुवाई का समय समाप्त होने के बाद भी नहीं पहुंचेगा नहरों में पानी:- Newstimes
LUCKNOW. प्रदेश में रबी की बुवाई का समय 15 नवम्बर से शुरू हो जाता है और एक महीने चलता है। एक महीने का समय बीतने वाला है और अभी तक नहरों की सफाई ही हो रही है। ऐसी स्थिति में नहरों के किनारे के किसान रबी की बुवाई कब ​करेंगे। क्या यह सिंचाई विभाग के अधिकारियों ने कभी सोचा है। ऐसा लगता है कि इन विभागों में आपस में कोई तालमेल नहीं है। इससे किसानों का नुकसान होता है, क्योंकि किसान पहले खेतों की पलेवा करता है उसके करीब एक सप्ताह बाद बुवाई होती है। अब लखनऊ जिले की नहरों में 20 दिसम्बर से पहले पानी आने की सम्भावना कम है। यदि किसान उसके बाद बुवाई करते हैं तो उनकी फसल को नुकसान होने की सम्भावना अधिक होती है, जो किसान नहरों के सहारे हैं उनकी बुवाई देर से हो पाएगी। जब देर से बुवाई होगी तो पानी अधिक लगाने पड़ेंगे तथा मार्च के तीसरे सप्ताह में तेज हवा के कारण गेहूॅं की फसल कमजोर हो जाती है।
किसान शिवपाल का कहना है कि धान की कटाई एक महीने पहले हो चुकी है और ​खेतों में पलेवा का काम तेजी से चल रहा है और जिनके पास अपना सिंचाई का साधन है वे पलेवा करके गेहूॅं की बुवाई या तो कर चुके हैं या फिर कर रहे हैं। उनका कहना है कि किसानों को नहरों से समय पर पानी नहीं मिलता है, क्येांकि अब जब किसान गेहूॅं की बुवाई कर लेगा तब नहरों में पानी आएगा। तब किसान को पानी की आवश्यकता नहीं होगी।
20 दिन नहर में पानी आता है उसके बाद बंद हो जाता है। फिर एक सप्ताह बाद पानी छोड़ा जाता है। तब तक किसान निजी नलकूपों से सिंचाई कर चुका होता है। इस तरह किसान को नहर के पानी से जितना लाभ होना होता है उससे अधिक नुकसान हो जाता है।
जिला कृषि अधिकारी का कहना है कि रबी की बुवाई मौसम के अनुसार होती है इसके लिए 15 नवम्बर से 15 दिसम्बर का समय सबसे उपयुक्त माना जाता है।
Previous Newsमहाराष्ट्र: आखिरकार मंत्रालयों का हुआ बंटवारा, कांग्रेस के इस वरिष्ठ नेता को मिली अहम जिम्मेदारी
Next Newsनमामि गंगे की वजह से गंगा में प्रदूषण फैलाने का दाग मिट गया : सीएम योगी
Web Title: Water in the canals will not reach even after the Rabi sowing time ends ( Hindi News From Newstimes)
राजनीति 11364 28-Feb-2020 16:31
राजनीति 1715 28-Feb-2020 14:04
राजनीति 1058 28-Feb-2020 12:02
राजनीति 807 27-Feb-2020 13:05